XII, които капитаните са задължени да записват в риболовния дневник в съответствие с правилата на ЕС, също имат задължителен характер при обмена между държавите-членки.
 Член 44
 Достъп до данните
 1. Държавата-членка на флага осигурява в реално време електронен обмен с крайбрежна държава-членка на информацията по член 111, параграф 1 от Регламента за контрол относно риболовния дневник, декларацията за трансбордиране, предварителното уведомление и декларацията за разтоварване на своите риболовни кораби, когато провеждат риболовни операции във водите под суверенитета или юрисдикцията на крайбрежната държава-членка или при влизане в нейно пристанище.
 2. Без да се засяга параграф 1, при поискване държава-членка на флага може да осигури в реално време електронния обмен на информацията по член 111, параграф 1 от Регламента за контрол относно риболовния дневник и декларацията за трансбордиране на своите риболовни кораби за държава-членка, която съгласно член 80 от Регламента за контрол провежда инспекции на риболовните кораби на друга държава-членка във водите на ЕС извън водите на искащата държава-членка, в международни води или във водите на трети държави.
 3. Данните по параграфи 1 и 2 за предходните дванадесет месеца се предоставят от държавата-членка на флага при поискване.
 4. Данните по параграф 1 обхващат най-малко данните от последното тръгване от пристанище до момента, в който разтоварването е приключило. Данните по параграф 2 обхващат най-малко данните от последното тръгване от пристанище до момента на искането. Данните по параграфи 1 и 2 от риболовни рейсове за предходните 12 месеца се предоставят при поискване.
 5. Капитанът на риболовен кораб на ЕС разполага по всяко време със сигурен достъп до информацията от своя собствен електронен риболовен дневник, данните от декларацията за трансбордиране и от декларацията за разтоварване, съхранявани в базата данни на държавата-членка на флага.
 6. Крайбрежна държава-членка предоставя онлайн достъп до информацията в своята база данни за риболовния дневник, декларациите за трансбордиране, предварителното уведомление и декларациите за разтоварване на патрулен кораб за наблюдение на риболова на друга държава-членка чрез ЦНР на тази държава-членка в контекста на съвместен план за разполагане или други договорени съвместни дейности за инспекция.
 Член 45
 Обмен на информация между държави-членки
 1. Достъпът до данните по член 44 от настоящия регламент се осъществява постоянно чрез сигурна интернет връзка.
 2. Държавите-членки обменят съответната техническа информация, за да осигурят взаимен достъп до данните в електронните риболовни дневници, декларациите за трансбордиране и декларациите за разтоварване.
 3. Държавите-членки:
 а)
 гарантират, че получените в съответствие с настоящата глава данни са записани в електронен формат и надеждно складирани в компютризирани бази данни в продължение на най-малко три години;
 б)
 вземат всички необходими мерки, за да гарантират, че данните се използват само за служебни цели; и
 в)
 вземат всички необходими технически мерки за предпазване на тези данни от случайно или неправомерно унищожаване, случайна загуба, повреждане, разпространение или неразрешен достъп.
 Член 46
 Единен орган
 1. Във всяка държава-членка единният орган, посочен в член 5, параграф 5 от Регламента за контрол, отговаря за предаването, получаването, управлението и обработването на цялата информация, обхваната от настоящата глава.
 2. Държавите-членки обменят данните за контакт с органите, посочени в параграф 1, и уведомяват Комисията и определения